Márkomeannu

thumb
Márkomeannu er en samisk kultur- og musikkfestival som arrangeres i grenseområdet mellom Tjeldsund kommune i Troms og Evenes kommune i Nordland i slutten av juli hvert år. Festivalen har en klar samisk profil og ønsker å fremme markasamisk kultur samtidig som den ønsker å være en kulturaktør for hele Sápmi. Festivalen ble arrangert for tolvte gang i 2011. Til og med 2006 ble festivalen arrangert av ungdomsforeningen Stuornjárgga Sámenuorak, men fra og med 2007 ble den organisert av en egen festivalforening, Márkomeannu Searvi. Festivalen ble de to første årene arrangert på dyrskueplassen nært Evenes flyplass, men har siden 2002 blitt arrangert på Gállogieddi samiske friluftsmuseum.

Márkomeannu består av blant annet konserter, utstillinger, seminarer og teater. Festivalen hadde 2200 besøkende i 2011. Det er en egen barnefestival kalt Mánáidmeannu og en ungdomsfestival kalt Nuoráidmeannu.

Festivalen fikk Troms fylkeskommunes kulturpris i 2017.Årets kulturpris til Márkomeannu ; tromsfylke.no, 13.12.17
 Referanser 

 Eksterne lenker 

 Márkomeannu på Facebook 
 Festivalleders blogg

Kategori:Festivaler i Troms
Kategori:Festivaler i Nordland
Kategori:Kultur i Tjeldsund
Kategori:Kultur i Evenes
Kategori:Etableringer i 1999
Kategori:Samisk kultur